钦定古今图书集成/明伦汇编/氏族典/第253卷 > 《汉书》 > 《元后传》
## 钦定古今图书集成/明伦汇编/氏族典/第253卷 > 《汉书》 > 《元后传》

孝元皇后，王莽之姑也。莽自谓黄帝之后，其自本曰
黄帝，姓姚氏。八世生虞舜。舜起妫汭，以妫为姓。至周
武王，封舜后妫满于陈，是为胡公。十三世生完。完字
敬仲，奔齐，桓公以为卿，姓田氏。十一世田和有齐国，
三世称王。至王建，为秦所灭。项羽起，封建孙安为济
北王。至汉兴，安失国，齐人谓之“王家”，因以为氏。